የታላቁን የህዳሴ ግድብ ግንባታ ከዳር ለማድረስ መገናኛ ብዙሃን ባለሙያዎች ሚና መጉላት አለበት – መገናኛ ብዙሃን ባለሙያዎች
የታላቁ የኢትዮጵያ ህዳሴ ግድብ በህብረተሰቡ ዘንድ መነቃቃት እንዲፈጠር በማድረግ ረገድ የመገናኛ ብዙሃን ተቋማት የሚፈለገውን ያህል ውጤት ለማምጣት በቀጣይ ብዙ መስራት እንደሚጠበቅባቸው የተለያዩ መገናኛ ብዙሃን ባለሙያዎች ተናገሩ፡፡የታላቁ የኢትዮጵያ ህዳሴ ግድብ የመሰረት ድንጋይ ከተጣለ ዘንድሮ ሰባተኛ ዓመቱን ይዟል።ግድቡ እየፈጠረ ያለውን አገራዊ መግባባት በመረዳትም ኢትዮጵያውያን ግድቡን በራሳቸው አቅም ከዳር ለማድረስ በቁርጠኝነት እየተንቀሳቀሱ ይገኛሉ።   በተለይም በህብረተሰቡ ዘንድ ያለው መነቃቃት እንዲጨምር በማድረግና ህዝቦች ስለ ግድቡ እውቀትና ግንዛቤ እንዲኖራቸው ለማስቻል የመገናኛ ብዙሃን ሚና ጉልህ ነው።ግድቡን ከታለመለት ግብ ለማድረስ ሁሉም የመገናኛ ብዙሃን በአንድነትና በአገራዊ ስሜት የበኩላቸውን ማድረግ እንደሚገባቸው የተለያዩ የመገናኛ ብዙሃን ባለሙያዎች  ተናግረዋል።የካፒታል ጋዜጣ ጋዜጠኛ የሆነው ተስፋዬ ጌትነት የህዳሴ ግድብ የፓርቲ ፕሮፓጋንዳ የሁላችንም ነው ሁሉም ኢትዮጵያዊ ሊሳተፍበት፣ ባለው አቅም በጉልበቱም በገንዘቡም ሊሆን ይችላል አስተዋጽኦ ማድረግ አለበት ስለዚህ ሚዲያውም ከዚህ አኳያ የአባይ ግድብ እስከዛሬ በዘፈን በግጥም የነበረበት ነው እና ይሄን ነገር ሁላችንም ተባብረን የምናሳይበት ነው ከዚህ አኳያ የተሰሩ ሥራዎች አሉ ግን በጣም ብዙ የሚቀሩ ነገሮች አሉ ብላል፡፡ጋዜጠኛ ታምርአየሁ ወንድማገኝ ከኢትዮጵያ ብሮድካስቲንግ ኮርፖሬሽን በህዳሴው ግድብ ላይ የሚሰራው ስራ ከሌሎች ስራዎች በተሻለ ሁኔታ ህዝቡን በአንድነት በማሰባሰብ በተሻለ አቅም ለመስራት በማስሞከር ደረጃ መገናኛ ብዙሃን የሚሰሩት ስራ ጥሩ ነው ብዬ አስባለሁ። ግን አሁንምያለውን ሚና ህብረተሰቡ ውስጥ ከማስረፅ አንፃር ከዚህ በላይ መሥራት እንዳለበት አስባለሁ ብዙ እርምጃ መራመድ ይኖርብናል ብሏል፡፡ጋዜጠኛ ክፍሌ ዮሀንስ ከኢትዮጵያ ፕሬስ ድርጅት በበኩሉ የታላቁ የኢትዮጵያ ህዳሴ ግድብ እንደስሙ ታላቅ ነው፤ ታላቅነታችንን የምናበስርበት ጉዳይ ነው ይሄ ገንዘብ በመክፈል ብቻ መረጃ በመስጠት ብቻ የሚያበቃ ኃላፊነት አይደለም፤ የመገናኛ ብዙሃን ባለሙያዎች በተለያዩ ጊዜ መረጃዎችን እየሠጡ ነው አሁንም ይሰጣሉ በቀጣይ የመስጠት ግዴታም ጭምር አለባቸው ነው ያለው፡፡ከፋና ብሮድካስቲንግ ኮርፖሬሽን ጋዜጠኛ  ብስራት መለሰም ይሄኛው ግድብ ከአድዋ ድል በመቀጠል ህዝብ በስፋት የተሳተፈበት ትልቅ የህዝብ ተሳትፎ  የታየበት ነው፡፡ይሄንን ደግሞ በማስተባበር ረገድ ሚዲያው ትልቅ ሚና ተጫውቷል ሁለተኛ ኢትዮጵያዊ እሴት በመፍጠር የሁላችንም በማድረግ የተጫወተው ሚናም ቀላል አይደለም፤በቀጣይም ይህንን ግለት እንዲቀጥል  ማድረግ ነው ያለብን እስከፍጻሜው ድረስ የእያንዳንዳችን የትውልድ አሻራ ነው ብሏል።ከአዲስ አበባ መገናኛ ብዙሃን እጀንሲ ጋዜጠኛ አብዱ መሀመድ በበኩሉ ይህ አገራዊ ፕሮጀክት 365 ቀናትም ሊዘገብለት የሚገባ ፕሮጀክት ነው ይህንን ከማድረግ አንፃር ክፍተቶች አሉ፤ በሚቀጥሉት ጊዜያቶች ውስጥ ግን አገር ውስጥ ያሉ ሚዲያዎች በደንብ ሽፋን ሰጥተውት በህብረተሰቡና በግድቡ መሀል ያለውን ትስስር በደንብ እንዲጎለብት መስራት ያስፈልጋል፡፡የታላቁ የኢትዮጵያ ህዳሴ ግድብ ግንባታ በአሁኑ ወቅት 64 በመቶ የደረሰ ሲሆን፤ ግንባታው ከተጀመረ ጀምሮ ከተለያዩ የገቢ ማሰባሰቢያ ዝግጅቶች 11 ቢሊዮን ብር የሚጠጋ  ገቢ መገኘቱን ከተቋሙ ያገኘነው መረጃ ያመለክታል።የግድቡ መሰረት የተጣለበት 7ኛ ዓመት "ታላቁ የህዳሴ ግድባችን የአገራችን ህብረ ዜማ፣ የህዳሴያችን ማማ" በሚል መሪ ሃሳብ መጋቢት 24 ቀን 2010 ዓ.ም. ይከበራል።(ኢዜአ) 